《晚年辟地为圃僭用老坡和靖节归田园居六韵》
宋代·叶茵

已受鲈乡招，柴车异尘鞅。
方春融融时，红紫形梦想。
胜游计自今，乐事何曾往。
迎意引壶觞，班荆集少长。
容膝地有余，意不在袤广。
牧竖良知心，长歌振林莽。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。